Кайгы үзе генә килми: әниләре авариягә эләгеп ятим калган 5 баланың берсе вафат булган

	Башкортстанда, 9 көн комада ятканнан соң, 31 декабрь көнне Мәскәү - Уфа трассасында юл-транспорт һәлакәтендә зыян күргән бала вафат булган. 9 көн дәвамында 10 яшьлек малай комада булган, дип хәбәр итә Башкортстан дәүләт телерадиокомпаниясе.	 Аның игезәк туганы һәм сеңлесе, шулай ук әлеге һәлакәттә башка зыян күрүчеләрнең хәле тотрыклы диелә хәбәрдә. Исегезгә төшерәбез: дүрт автомобиль - "ВАЗ-2113", "Chevrolet Lacetti", "КамАЗ" йөк машинасы һәм "Kia Rio" - катнашлыгындагы фаҗига 31 декабрьдә булды. 
	---	
Матбугат.ру

	№ --- | 09.01.2020	


